wickkiey/tamil-wikipedia-markdown huggingface dataset:
# சுரேஷ் அங்காடி


**சுரேஷ் சனபசவப்பா அங்காடி** (*Suresh Angadi*, 1 சூன் 1955 – 23 செப்டம்பர் 2020) ஓர் இந்திய அரசியல்வாதியும், முன்னாள் இரயில்வே இணை அமைச்சரும் ஆவார். இவர் 2004 முதல் நாடாளுமன்ற உறுப்பினராகவும், 2019 முதல் 2020 வரை இவர் இறக்கும் வரை, இரயில்வே அமைச்சராகவும் பணியாற்றினார். இவர் கருநாடக மாநிலத்தைச் சேர்ந்த, பாரதிய ஜனதா கட்சியின் தலைவராகவும் இருந்தார்.  

## ஆரம்ப கால வாழ்க்கை

இவர் பெல்காமுக்கு அருகிலுள்ள (பின்னர் பெலகாவி என பெயர் மாற்றப்பட்டது) கே. கே. கொப்பா கிராமத்தில், ஒரு விவசாய குடும்பத்தில், சனபசவப்பா அங்காடி மற்றும் சோமவ்வா அங்காடி ஆகியோருக்கு, சூன் 1 1955 அன்று பிறந்தார். இவர் பெலகாவில் உள்ள எஸ். எஸ். எஸ். சமிதி கல்லூரியில், வணிகத்தில் இளங்கலை பட்டம் பெற்றார். பின்னர் பெலகாவில் உள்ள ராஜா இலகம்கவுடா சட்டக் கல்லூரியில், சட்டப்படிப்பை முடித்தார்.  

## அரசியல் வாழ்க்கை
2004, 2009, 2014 ஆகிய ஆண்டுகளில் நடந்த மக்களவை தேர்தல்களில், பெலகாவி தொகுதியில் இருந்து, தொடர்ச்சியாக பாரதிய ஜனதா கட்சி சார்பில் போட்டியிட்டு வென்ற இவர், கடந்த ஆண்டு நடந்த மக்களவை தேர்தலிலும் வென்று தொடர்ச்சியாக நான்காவது முறையாகவும், மக்களவை உறுப்பினராகத் தேர்ந்தெடுக்கப்பட்டார்.  

மே 2019 இல், இவர் இரயில்வே இணை அமைச்சரானார் மற்றும் இவர் இறக்கும் வரை அமைச்சராகவே பணியாற்றினார். இவர் அமைச்சராக இருந்தபோது, ​​பெங்களூரில் புறநகர் பயணிகள் இரயில் திட்டத்திற்கு ஒப்புதல் அளித்திருந்தார்.  

கருநாடகா முழுவதும் கல்லூரிகளை நடத்தி வரும் சுரேஷ் அங்காடி, கல்வி அறக்கட்டளைக்கும் தலைமை தாங்கினார்.  

## இறப்பு
செப்டம்பர் 2020இல், இவருக்கு கோவிட் -19 தொற்று பரிசோதனை செய்ததில், இவருக்கு கோவிட் -19 தொற்று இருப்பது உறுதி செய்யப்பட்டது. பின்னர் இவர் புதுதில்லியில் உள்ள, எய்ம்ஸ் மருத்துவமனையில் அனுமதிக்கப்பட்டார். ஆனால் சிகிச்சை பலனின்றி செப்டம்பர் 23, 2020 அன்று தனது 65 ஆவது வயதில் இறந்தார். கோவிட் -19 தொற்றுக்கு இறந்த முதல் இந்திய அமைச்சர், இவரே ஆவார்.
# ஜெருசலம் பொறியியல் கல்லூரி, சென்னை



**ஜெருசலம் பொறியியல் கல்லூரி**, சென்னையில் அமைந்துள்ள பொறியியல் கல்லூரி ஆகும். இக்கல்லூரி 1995 ஆம் ஆண்டில் ஜெருசலம் கல்வி அறக்கட்டளையின் கீழ் தொடங்கப்பட்டது. தமிழ்நாட்டில் 20 வருடத்தில் தன்னாட்சி அங்கிகாரம் பெற்ற ஒரே கல்லூரி.  

## அமைவிடம்
ஜெருசலம் பொறியியல் கல்லூரி, தமிழ்நாட்டின் தலைநகரகம் சென்னையில் உள்ளது. வேளச்சேரி-தாம்பரம் பிரதான சாலையில்*,* நாராயணபுரம் - பள்ளிக்கரணையில் அமைந்துள்ளது. இது சென்னை மாவட்டத்தின் சோழிங்கநல்லூர்உட்பட்டது. இது சென்னை மத்திய தொடருந்து நிலையத்திலிருந்து 20.9 கி. மீ. தொலைவிலும் வேளச்சேரி ரயில் நிலையத்தில் இருந்து 3 கி.மீ தொலைவிலும் உள்ளது. இந்த கல்லூரி தாம்பரத்திற்கு மிக அருகில் உள்ளது.  

## துறைகள்
- உயிர்மருத்துவப் பொறியியல்
- குடிசார் பொறியியல்
- கணிப்பொறியியல்
- மின்னணுப் பொறியிலும், தொடர்பாடலும்
- மின்னியலும் மின்னணுவியலும்
- மின்னணுவியலும் கருவியியலும்
- தகவல் தொழில்நுட்பம்
- வணிக நிர்வாகம் (முதுநிலை)
- கணினிப் பயன்பாடு (முதுநிலை)

## வெளியிணைப்புகள்
- கல்லூரியின் இணையதளம்
# லாஸ் பால்மாஸ் பெருங்கோவில்



**லாஸ் பால்மாஸ் பெருங்கோவில்** (சாந்தா அன்னாளின் பெருங்கோவில், Cathedral of Santa Ana (Holy Cathedral-Basilica of Canary or Cathedral of Las Palmas de Gran Canaria) என்பது கனரித் தீவுகளில் அமைந்துள்ள லாஸ் பால்மாஸ் எனும் இடத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். கனரி தீவுகளின் திருச்சபையின் ஆசனப் பெருங்கோவில் இதுவாகும்.  

லா லகுனா பெருங்கோவிலை அடிப்படையாகக் கொண்டு சாந்தா குருஸ் த தெனெரிஃபெ மாகாணத்தீவுகள் வரையான ஆளுகைக்குட்பட்ட லா லகுனாவின் சான் கிரிஸ்டோபல் உரோமன் கத்தோலிக்க மறைமாவட்டம் நிறுவப்பட்டபோது கனரி தீவுகளிலிருந்த ஒரே பெருங்கோவிலாக 1819 ஆம் ஆண்டு வரை லாஸ் பால்மாஸ் பெருங்கோவில் இருந்தது.
# வார்ப்புரு:Infobox constituency

|Member(s)}}  
|data15 = }}  

|label16 =  
|data16 = }  

|label17 =  
|data17 = }  

|label18 = இதற்கு மாற்றான தொகுதி  
|data18 = }  

|label19 = இதற்கு முன்னர்  
நடப்பில் இருந்த தொகுதி  
|data19 = }  

|label21 = }  
|data21 = }  

|label22 = }  
|data22 = }  

|label23 = }  
|data23 = }  

|label24 = }  
|data24 = }  

}}<noinclude>  

</noinclude>
# லா லகுவானா பெருங்கோவில்



**லா லகுவானா பெருங்கோவில்** (Cathedral of San Cristóbal de La Laguna or Catedral de Nuestra Señora de los Remedios அல்லது Santa Iglesia Catedral de San Cristóbal de La Laguna) என்பது எசுப்பானியாவின் டெனரைஃப் எனும் இடத்தில் அமைந்துள்ள ஒரு பெருங்கோவில் ஆகும். இது ஒர் உரோமன் கத்தோலிக்கப் பெருங்கோவில் ஆகும். இதன் கட்டுமானப்பணிகள் 1904 ஆம் ஆண்டில் ஆரம்பித்து 1915 ஆம் ஆண்டு நிறைவுற்றன. கனரித் தீவுகளில் அமைந்துள்ள கோவில்களில் இதுவும் முக்கியமான ஒன்றாகும்.  

## படத்தொகுப்பு
# காந்தப் பிரிப்பு முறை

**காந்தப் பிரிப்பு முறை** (*magnetic seperation*) என்பது ஒரு தாதுக் கலவையிலுள்ள காந்த ஏற்புத்திறன் உள்ள பொருளை காந்த சக்தியைப் பயன்படுத்தி தனியே பிரித்தெடுக்கும் ஒரு உலோகவி முறையாகும். இம்முறையை **மின்காந்தப் பிரிப்பு முறை** என்றும் அழைப்பர். இப்பிரிப்பு உத்தி தாதுக் கலவையிலுள்ள இரும்பை மற்றும் காந்த தன்மையுள்ள தாதுக்களை செறிவூட்டுதலில் மற்றும் பிரித்தெடுத்தலில் பெரிதும் பயன்படுகிறது.  

உல்பிரமைட் தாதுவுடன் காசிட்டரைட் அல்லது பிசுமத் கலந்துள்ள சுரங்கங்களில் தாதுக்களைப் பிரித்தெடுக்க காந்தப் பிரிப்பு முறை பயன்படுத்தப்படுகிறது. [ஜான் பிரைஸ் வெதெரில் (1844 – 1906 ) கண்டுபிடித்த இயந்திரமான வெதெரிலின் காந்தப் பிரிப்பான் இத்தாதுச் சுரங்கங்களில் பயன்படுத்தப்பட்டது.  

நீற்றுதல் முடிந்த பின்னர் உலர்ந்த உலோகத் தாதுவானது வெதெரிலின் காந்தப்பிரிப்பு இயந்திரத்தில் உள்ள இருசோடி மின்காந்த உருளைகளுக்கு கீழாக நகரும் வார்ப்பட்டையின் மீது விழுமாறு கொட்டப்படுகிறது. மின்காந்த உருளைகள் நகரும் பட்டைக்கு செங்கோணமாக சுழலும் வகையில் அமைக்கப்பட்டுள்ளன. முதல் சோடி மின்காந்த உருளைகள் மென் புலமாகவும் இரண்டாவது சோடி மின் காந்த உருளைகள் வன் புலமாகவும் செயல்படுகின்றன. காந்த மாசுக்கள் காந்த உருளையின் ஈர்ப்பு விசையால் அதன் அருகிலேயே குவியலாக விழுகின்றன. காந்தமற்ற தாது காந்தத்துக்கு சற்று தொலைவில் வேறொரு குவியலாக வந்து விழுகின்றது.  

இவ்வியந்திரங்களால் காந்த சக்தியைப் பயன்படுத்தி ஒரு நாளைக்கு 10 டன் அளவுள்ள தாதுக்களை தூய்மைப்படுத்த முடியும். காந்தப் பண்பில்லாத தாதுக்களில் இருந்து காந்தப் பண்புள்ள மாசுக்களைப் பிரித்தெடுக்கப் பயன்படும் முறையே காந்தப்பிரிப்பு முறை என்றழைக்கப்படுகிறது. மேலும், கழிவு இரும்பிலிருந்து காந்தப்பண்புள்ள இரும்புத் துகள்களைப் பிரித்தெடுக்க மின்காந்த தூக்கிகளில் இம்முறை பயன்படுகிறது.
# சுதா சுந்தரராமன்


**சுதா சுந்தரராமன்** (பிறப்பு: 1958) ஒரு பெண் அரசியல் போராளி மற்றும் இந்திய பொதுவுடமைக் கட்சி (மார்க்சிஸ்ட்)இன் மத்திய குழுவின் உறுப்பினர். இவர் 2014 ஆம் ஆண்டு முதல் அனைத்திந்திய ஜனநாயக மாதர் சங்கம் சங்கத்தின் பொதுச் செயலாளராக உள்ளார்..  

## படிப்பு, ஆரம்ப வாழ்க்கை
சுதா ஆங்கில இலக்கியத்தில் பட்டப் படிப்பைச் சென்னையில் உள்ள எத்திராஜ் மகளிர் கல்லூரியில் கற்றார்.
# செபாசுட்டியன் முன்சுட்டர்


**செபாசுட்டியன் முன்சுட்டர்** (Sebastian Münster - 20 சனவரி 1488 – 26 மே 1552),[என்பவர் ஒரு செருமன் நிலப்பட வரைஞரும், அண்டப்பட வரைஞரும், கிறித்தவ எபிரேய அறிஞரும் ஆவார். இவரது ஆக்கமான *கொஸ்மோகிரபியா* என்பதே செருமன் மொழியில் எழுதப்பட்ட உலகம் குறித்த முதல் விளக்கம் ஆகும்.  

## வாழ்க்கை
இவர் மெயின்சுக்கு அண்மையில் உள்ள இங்கெலீம் என்னும் இடத்தில், அன்ட்ரியாசு முன்சுட்டர் என்பவருக்கு மகனாகப் பிறந்தார். இவரது தந்தையாரும் பிற முன்னோர்களும் வேளாண்மை செய்பவர்கள். 1505 ஆம் ஆண்டில் இவர் பிரான்சிசுக்கன் சபையில் இணைந்தார். நான்கு ஆண்டுகளின் பின்னர் துறவிமடத்தில் சேர்ந்து ஐந்து ஆண்டுகள் கொன்ராட் பெலிக்கனின் மாணவராக இருந்தார்.
# இரவு வரவில்லை (நூல்)



**இரவு வரவில்லை** என்பது ஒரு கவிதைத் தொகுப்பு நூல். இந் நூலில் கவிஞர் வாணிதாசன் எழுதிய கவிதைகள் தொகுக்கப்பட்டுள்ளன. இது நாட்டுடமையாக்கப்பட்ட நூலாகும்.  

## நூல் பற்றி
இந்நூலிலுள்ள கவிதைகள் அனைத்தும் இதழ்களிலும், கவியரங்குகளிலும், நூல் மலர்களிலும் வெளிவந்தவை ஆகும். இந்நூல் வாணிதாசனின் பன்னிரண்டாவது நூலாகும். 1963ஆம் ஆண்டில் வெளியிடப்பட்ட இந்நூல், 88 பக்கங்களைக் கொண்டுள்ளது.  

## பதிப்புரை
பதிப்புரையில் சில வரிகள் பின்வருமாறு:  
"தமிழ் மக்களின் வாழ்க்கை அகம், புறம் என்னும் இரு வகையுள் அடங்கும். அதனை விளக்கும் இலக்கியமே *இரவு வரவில்லை* என்பதாகும். அகவிலக்கணத்திற்கு ஓர் இலக்கியமாய் இலங்குகின்றது இதன் முதற்பகுதியான இன்பப் பகுதி. ஏனையவை புறவிலக்கணத்திற்கு எடுத்துக்கட்டாய் இலங்குகின்றன." - ஐயை பதிப்பகத்தார்.  

## நூலின் உள்ளடக்கம்
### இன்பம்
1. இரவு வரவில்லை
1. என்ன செய்வாய்?
1. உனக்கேது காதல்?
1. துயர் அறிவாரோ தோழி
1. ஆர் ஓலை விட்டார்
1. எங்கிருந்தால் என்ன?
1. மறந்து போ!
1. முல்லையும் வண்டும்
1. விழியோ? அல்ல! அல்ல!
1. நீ இல்லாச் சில நாட்கள்!
1. சிரித்தாளே!
1. பக்கத்தில் நீ இல்லை!
1. முடியாதே!
1. வாராயோ?
1. காளையின் கடிதம்
1. அவளில்லா வாழ்வு!
1. அவளும் நானும்
1. கேட்டதுண்டோ?
1. உண்டோ தோழி?
1. அவனினும் கொடியள்!
1. ஓடோடி வந்தாள்!
1. பிரிவு
1. என்ன முழுகிவிடும்?
1. இதுவல்ல வேளை!

### பூக்காடு
1. கனவு ஒரு கானல்
1. எழுத்தாளர் கடமை
1. கார்த்திகை விளக்கு
1. அடங்கா ஆவல்!
1. சுதந்தரம்
1. அகந்தை அற்றுவிட்டால்..?
1. அதுவே போதும்!
1. கோலெடுத்தால்..
1. சொக்கிய நாள் வருமோ?
1. விரைந்து வா!
1. போவோம் புதுவைக்கு!
1. யார் அவள்?
1. ஏனோ?
1. பேசவில்லை!

### கையறுநிலை
1. இதுவா கைம்மாறு?
1. கொடுந்துயரம் அந்தோ!
1. யாம் மறக்கப் போமோ?
1. மண்ணோடு மண்ணானதே!

### பன்மணித்திரள்
1. மறப்பதுண்டோ காதல்?
1. குடியாட்சி
1. தங்கத்தாமரை மலர்ந்ததுவே!
1. எல்லோரும் செத்தவரோ?
1. தலைமைக் கவிதை
1. பாரிக்குத் தாலாட்டு
1. வாழ்வீர்!
1. நன்றி உங்கள் வருகைக்கு!
1. எங்கள் அண்ணா!
1. கலைஞர் வாழ்க!
1. பாரி வாழ்க!
# விக்கிப்பீடியா:உங்களுக்குத் தெரியுமா/நவம்பர் 5, 2014


- **தொலமியின் உலகப்படம்** (படம்) கிபி 2 ஆம் நூற்றாண்டில், கிரேக்கச் சமூகத்தினால் அறியப்பட்ட உலகத்தைக் காட்டும் நிலப்படம் ஆகும்.
- ***சின்னச் சின்ன ஆசை*** திரைப்பாடலுக்காக வைரமுத்துவும், ஏ. ஆர். ரஹ்மானும் 1992 ஆம் ஆண்டில் இந்தியாவின் தேசிய திரைப்பட விருதுகளை வென்றனர்.
- **எம்மலின் பான்கர்ஸ்ட்** பெண்களுக்கான வாக்குரிமைக்காகக் குரல் கொடுத்து அதை பெற்றத் தந்த உலகின் முதல் பெண்.
- **டெளன்சு செயல்முறை** என்பது வணிகரீதியாக சோடியம் தயாரிக்க உதவும் ஒரு மின்வேதியியல் முறையாகும்.
- **லூசியா** கன்னட மொழியில் கூட்டு நிதிநல்கை மூலம் தயாரிக்கப்பட்ட முதல் திரைப்படமாகும்.
# பாகல்கோட் மக்களவைத் தொகுதி

**பாகல்கோட் மக்களவைத் தொகுதி**, கர்நாடகத்தின் 28 மக்களவைத் தொகுதிகளில் ஒன்றாகும்.  

## சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.  
| எண் | பெயர் |  |  |  |  |  |
| --- | --- | --- | --- | --- | --- | --- |
| பாகலகோட்டே | 19 | முதோளா | பட்டியல் சாதியினர் | இந்திய தேசிய காங்கிரஸ் | திம்மாபூர் ராமப்பா பாலப்பா |  |
| 20 | தேரதாளா | பொது | பாரதிய ஜனதா கட்சி | சித்து சவதி |  |  |
| 21 | ஜமகண்டி | பொது | பாரதிய ஜனதா கட்சி | ஜகதீஷ் சிவய்யா குடகுன்டி |  |  |
| 22 | பீளகி | பொது | இந்திய தேசிய காங்கிரஸ் | ஜகதீஷ் திம்மனகௌடா பாட்டீல் |  |  |
| 23 | பாதாமி | பொது | இந்திய தேசிய காங்கிரஸ் | பி. பி. சிம்மனகட்டி |  |  |
| 24 | பாகலகோட்டே | பொது | இந்திய தேசிய காங்கிரஸ் | மேட்டி ஹூலப்பா யமனப்பா |  |  |
| 25 | ஹுனகுந்தா | பொது | இந்திய தேசிய காங்கிரஸ் | காசப்பனவர் விஜயானந்த் சிவசங்கரப்பா |  |  |
| கதகா | 68 | நரகுந்தா | பொது | பாரதிய ஜனதா கட்சி | சந்திரகாந்தகௌடா சன்னப்பகௌடா பாட்டீல் | } |

## நாடாளுமன்ற உறுப்பினர்கள்
- 2004: பர்வதகவுடா சந்தானகவுடா (பாரதிய ஜனதா கட்சி)
- 2009: பர்வதகவுடா சந்தானகவுடா (பாரதிய ஜனதா கட்சி)
- 2014: பர்வதகவுடா சந்தானகவுடா (பாரதிய ஜனதா கட்சி)

## நாடாளுமன்றத் தேர்தல்கள்
# பர்வதகவுடா சந்தானகவுடா

**பர்வதகவுடா சந்தானகவுடா**, கர்நாடக அரசியவாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1951-ஆம் ஆண்டில் ஜூன் முதலாம் நாளில் பிறந்தார். கர்நாடகத்தின் பாகல்கோட்டை மாவட்டத்தின் ஹெப்பள்ளியைச் சொந்த ஊராகக் கொண்டவர். தொடர்ந்து மூன்று முறைகளாக பாகல்கோட் மக்களவைத் தொகுதியில் போட்டியிட்டு வென்று, மக்களவை உறுப்பினராகியுள்ளார்.  

## பதவிகள்
- 1988-1994: கர்நாடக மேலவையின் உறுப்பினர்
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- 2014: பதினைந்தாவது மக்களவையில் உறுப்பினர்
# பிஜாப்பூர் மக்களவைத் தொகுதி

**பிஜாப்பூர் (பீஜப்பூர்) மக்களவைத் தொகுதி**, கர்நாடகத்தின் 28 மக்களவைத் தொகுதிகளில் ஒன்று.  

## சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.  
| எண் | பெயர் |  |  |  |  |
| --- | --- | --- | --- | --- | --- |
| விஜயபுரா | 26 | முத்தேபிகாலா | பொது | இந்திய தேசிய காங்கிரஸ் | அப்பாஜி சன்னபசவராஜ் சங்கர்ராவ் நாடகௌடா |
| 27 | தேவரகிப்பரகி | பொது | மதச்சார்பற்ற ஜனதா தளம் | பீமனகௌடா (ராஜுகௌடா) பசனகௌடா பாட்டீல் |  |
| 28 | பசவன பாகேவாடி | பொது | இந்திய தேசிய காங்கிரஸ் | சிவானந்தா சித்ராமப்பா பாட்டீல் |  |
| 29 | பபலேசுவரா | பொது | இந்திய தேசிய காங்கிரஸ் | மல்லனகௌடா பசவனகௌடா பாட்டீல் |  |
| 30 | பிஜாப்பூர் நகரம் | பொது | பாரதிய ஜனதா கட்சி | பசனகௌடா ராமனகௌடா பாட்டீல் (யத்னால்) |  |
| 31 | நாகதானா | பட்டியல் சாதியினர் | இந்திய தேசிய காங்கிரஸ் | கடதொன்ட் வித்தல் தோன்டிபா |  |
| 32 | இண்டி | பொது | இந்திய தேசிய காங்கிரஸ் | யசவந்தராயகௌடா வித்தலகௌடா பாட்டீல் |  |
| 33 | சிந்தகி | பொது | இந்திய தேசிய காங்கிரஸ் | அசோக் மல்லப்பா மனகொலி | } |

## நாடாளுமன்ற உறுப்பினர்கள்
- 1998: ரமேஷ் சந்தப்பா (பாரதிய ஜனதா கட்சி)
- 1999: ரமேஷ் சந்தப்பா (பாரதிய ஜனதா கட்சி)
- 2004: ரமேஷ் சந்தப்பா (பாரதிய ஜனதா கட்சி)
- 2009: ரமேஷ் சந்தப்பா (பாரதிய ஜனதா கட்சி)
- 2014: ரமேஷ் சந்தப்பா (பாரதிய ஜனதா கட்சி)

## நாடாளுமன்றத் தேர்தல்கள்
# ரமேஷ் சந்தப்பா

**ரமேஷ் சந்தப்பா** கர்நாடக அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1952-ஆம் ஆண்டின் ஜூன் 28-ஆம் நாளில் பிறந்தார். இவர் கடந்த 16 ஆண்டுகாலமாக பிஜாப்பூர் மக்களவைத் தொகுதியை இந்திய மக்களவையில் முன்னிறுத்தி வருகிறார்.  

## பதவிகள்
- 1983-98: கர்நாடக சட்டமன்றத்தின் உறுப்பினர் (தொடர்ந்து மும்முறை)
- 1983: கர்நாடக அரசின் உள்துறை அமைச்சர்
- 1984-85: கர்நாடக அரசின் சுங்கவரித்துறை, உள்துறை அமைச்சர்
- 1996-98: கேபினட் அமைச்சர், சமூகநலத்துறை மற்றும் வருமானத் துறை அமைச்சர், கர்நாடக அரசு
- 1998: பன்னிரண்டாவது மக்களவையின் உறுப்பினர்
- 1999: பதின்மூன்றாவது மக்களவையின் உறுப்பினர்
- 2004: பதினான்காவது மக்களவையின் உறுப்பினர்
- 2009: பதினைந்தாவது மக்களவையின் உறுப்பினர்
- 2014: பதினாறாவது மக்களவையின் உறுப்பினர்
# ராய்ச்சூர் மக்களவைத் தொகுதி

**ராயச்சூரு (ராய்ச்சூர்) மக்களவைத் தொகுதி** கர்நாடகத்தின் 28 மக்களவைத் தொகுதிகளில் ஒன்றாகும்.  

## சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.  
| எண் | பெயர் |  |  |  |  |
| --- | --- | --- | --- | --- | --- |
| யாதகிரி | 36 | சோராப்புரா | பழங்குடியினர் | இந்திய தேசிய காங்கிரஸ் | ராஜா வெங்கடப்ப நாயக் |
| 37 | சகாப்பூர் | பொது | இந்திய தேசிய காங்கிரஸ் | சரணபசப்ப கௌடா தர்சணாப்பூர் |  |
| 38 | யாதகிரி | பொது | இந்திய தேசிய காங்கிரஸ் | சன்னாரெட்டி பாட்டீல் துன்னூர் |  |
| ராயசூரு | 53 | ராயசூரு ஊரகம் | பழங்குடியினர் | இந்திய தேசிய காங்கிரஸ் | பசனகௌடா தட்டல் |
| 54 | ராயசூரு | பொது | பாரதிய ஜனதா கட்சி | எஸ். சிவராஜ் பாட்டீல் |  |
| 55 | மாண்வி | பழங்குடியினர் | இந்திய தேசிய காங்கிரஸ் | ஜி. ஹம்பய்ய நாயக் பல்லடகி |  |
| 56 | தேவதுர்கா | பழங்குடியினர் | மதச்சார்பற்ற ஜனதா தளம் | கரேம்மா |  |
| 57 | லிங்கசகூரு | பட்டியல் சாதியினர் | பாரதிய ஜனதா கட்சி | மானப்பா டி. வஜ்ஜல் | } |

## நாடாளுமன்ற உறுப்பினர்கள்
- 2014: பி. வி. நாயக் (இந்திய தேசிய காங்கிரசு)

## நாடாளுமன்றத் தேர்தல்கள்
# டரகொனா பெருங்கோவில்



**டரகொனா பெருங்கோவில்** (ஆங்கிலம்: Cathedral of Tarragona; எசுப்பானியம் Catedral de Santa María de Tarragona) என்பது எசுப்பானியாவில் அமைந்துள்ள டரகொனா எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இது 1905 அம் ஆண்டில் தேசிய நினைவுச்சின்னமாக பிரகடனம் செய்து வைக்கப்பட்டது. இது ரோமனெஸ்க் மற்றும் கோதிக் கட்டிடக்கலையம்சங்களைக் கொண்டதாகக் காணப்படுகிறது. இதன் கட்டுமானப்பணிகள் 1170 ஆம் ஆண்டில் ஆரம்பித்து 1331 ஆம் ஆண்டில் நிறைவுற்றன.
# சொலொன்சோ பெருங்கோவில்


**சொலொன்சோ பெருங்கோவில்** (ஆங்கிலம்: Solsona Cathedral; எசுப்பானியம் Catedral de Solsona) என்பது எசுப்பானியாவில் அமைந்துள்ள சொலொன்சோ எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இது கோதிக், ரோமனெஸ்க், பரோக் ஆகிய கட்டிடக்கலை அம்சங்கள் பொருந்திய பெருங்கோவில் ஆகும். இதன் கட்டுமானப்பணிகள் 1299 ஆம் ஆண்டில் தொடங்கி 1630 ஆம் ஆண்டில் நிறைவுற்றன.
# விக் பெருங்கோவில்



**விக் பெருங்கோவில்** (ஆங்கிலம்: Vic Cathedral; கத்திலன்: Catedral de Vic, எசுப்பானியம்: Catedral de Vich) என்பது எசுப்பானியாவின் கத்தலோனியாவின் விக் எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். விக் திருச்சபையின் ஆசனப் பெருங்கோவில் இதுவாகும். இதன் கட்டுமானப்பணிகள் 1781 ஆம் ஆண்டில் ஆரம்பமாகி 1803 ஆம் ஆண்டில் நிறைவுற்றன.
# ராபர்ட்சன்பேட்டை

**ராபர்ட்சன்பேட்டை** (கன்னடம்:ರಾಬರ್ಟ್‌ಸನ್ಪೇಟ್; ஆங்கிலம்: Robertsonpet) என்னும் நகரம், கர்நாடகத்தின் கோலார் மாவட்டத்தில் அமைந்துள்ளது. பங்காரப்பேட்டை வட்டத்தில் உள்ள கோலார் தங்க வயல் பகுதியை நிர்வகிக்கிறது. இதன் பரப்பளவு 58 சதுர கி.மீ ஆகும்.  

## உட்பிரிவுகள்
ராபர்ட்சன்பேட்டை நகராட்சியில் 35 வார்டுகள் உள்ளன.  
| 1 | பி.எம்.ஈ.எல் அலுவலர் குடியிருப்பு |  |
| --- | --- | --- |
| 2 | பி.எம்.ஈ.எல் பணியாளர் குடியிருப்பு |  |
| 3 | பால்காட் |  |
| 4 | டேங்க் |  |
| 5 | ஓரியண்டல் |  |
| 6 | ஹென்றி |  |
| 7 | புல்லன் |  |
| 8 | எட்கர் |  |
| 9 | செல்லப்பா |  |
| 10 | சின்னக்கண்ணு |  |
| 11 | ரெவிட்டர் |  |
| 12 | செயிண்ட் மேரிஸ் |  |
| 13 | பி.ஜி.எம்.எல் மருத்துவமனை |  |
| 14 | ஆல்பர்ட் |  |
| 15 | சவுத் டவுன் |  |
| 16 | ஈஸ்ட் டவுன் |  |
| 17 | நார்த் டவுன் |  |
| 18 | கென்னடி |  |
| 19 | சுவாமிநாதபுரம் |  |
| 20 | ஸ்ரீராம நகர் |  |
| 21 | சோமேஷ்வரா |  |
| 22 | ஸ்வர்ணா |  |
| 23 | மசீத் |  |
| 24 | கீதா |  |
| 25 | ஜெயின் |  |
| 26 | டாக்டர் அம்பேத்கர் |  |
| 27 | கிங் ஜார்ஜ் |  |
| 28 | பால்கார் |  |
| 29 | கணேஷ்புரம் |  |
| 30 | முஸ்கம் |  |
| 31 | காந்தி |  |
| 32 | பாரதிபுரம் |  |
| 33 | ஆண்டர்சன்பேட்டை |  |
| 34 | எபவ் பசார் |  |
| 35 | பண்டாரம் | } |
# சியுடட் ரீல் பெருங்கோவில்



**சியுடட் ரீல் பெருங்கோவில்** (ஆங்கிலம்: Ciudad Real Cathedral அல்லது Holy Priory Church Cathedral Basilica of the Military Order of Our Lady Saint Mary of the Prado of Ciudad Real) எசுப்பானியாவின் தன்னாட்சிக் குழுமமான கஸ்டிலோ லா மஞ்சாவில் அமைந்துள்ள சியுடட் ரீல் எனும் இடத்தில் அமைந்துள்ளது. இது ஒரு உரோமன் கத்தோலிக்கப் பெருங்கோவில் ஆகும். இதன் கட்டுமானப்பணிகள் 15 ஆம் நுற்றாண்டில் கோதிக் அம்சத்துடன் ஆரம்பிக்கப்பட்டது. 16 ஆம் நூற்றாண்டில் நடுப்பகுதியில் இதன் கட்டுமானப்பணிகள் நிறைவடைந்தன. இதன் கோபுரம் 19 ஆம் நூற்றாண்டில் கட்டப்பட்டது.  

## புத்தக விவரணம்
- 
- 
- Sainz Magaña, E., Herrera Maldonado, E. & Almarcha Nuñez-Herrador, E., *Ciudad Real y su provincia*, Tomo III, Ed. Gever, Sevilla, 1997. .
# சியுவென்கா பெருங்கோவில்



**சியுவென்கா பெருங்கோவில்** (ஆங்கிலம்: Cuenca Cathedral; எசுப்பானியம்Catedral de Santa María y San Julián de Cuenca) என்பது தென் கிழக்கு எசுப்பானியாவின் தன்னாட்சிக் குழுமமான கஸ்டிலோ லா மஞ்சாவில் அமைந்துள்ள சியுவென்கா மாகாணத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இதன் கட்டுமானப்பணிகள் 1196 ஆம் ஆண்டில் ஆரம்பமாகி 1257 ஆம் ஆண்டில் நிறைவுற்றன.
# சஞ்சய் ஜெய்ஸ்வால்

**சஞ்சய் ஜெய்ஸ்வால்**, பீகாரிய அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 1965-ஆம் ஆண்டின் நவம்பர் 29-ஆம் நாளில் பிறந்தார். இவர் பட்னாவைச் சேர்ந்தவர். இவர் தொடர்ந்து இருமுறை மேற்கு சம்பாரண் மக்களவைத் தொகுதியில் போட்டியிட்டு வென்றவர்.  

## பதவிகள்
- 2009 - பதினைந்தாவது மக்களவையின் உறுப்பினர்
- 2014 - பதினாறாவது மக்களவையின் உறுப்பினர்
# டெட்ராசைக்ளின்


**டெட்ராசைக்ளின்** (Tetracycline), இழைபாக்டீரியாக்கள் என்னும் பேரினத்தைச் சார்ந்த இஸ்ட்ரெப்ட்டோமைசெஸ் (Streptomyces) பாக்டீரியாக்களால் உருவாக்கப்படும் பல்முனைத்திறனுள்ள எதிருயிரியாகும். புரத உற்பத்தியைத் தடுக்கும் திறன் கொண்ட டெட்ராசைக்ளின் பாக்டீரிய நோய்த்தொற்றுகளுக்கெதிராக உபயோகப்படுத்தப்படுகிறது. தற்பொழுது பெரும்பாலும் முகப்பரு சிகிச்சைக்கும், மிக அண்மையில் செம்முகச் (rosacea) சிகிச்சைக்கும் பயன்படுத்தப்படுகின்றது. வரலாற்று ரீதியாக, வாந்திபேதியினால் ஏற்படும் மரணங்களைத் தடுக்க/குறைக்க பயன்படுத்தப்படும் மிக முக்கியமாக எதிருயிரியாக உள்ளது. சுமிசின், டெட்ராசின், பான்மிசின் போன்ற பல வணிகப்பெயர்களில் விற்பனை செய்யப்படுகிறது. டெட்ராசைக்ளின்கள் நான்கு வளையங்களைக் கொண்டச் சேர்மங்களாகும்.  

உலக சுகாதார அமைப்பின் இன்றியமையாத எதிருயிரிகளின் பட்டியலில் டெட்ராசைக்ளின் இடம் பெற்றுள்ளது.
# பொய்த் தீவு


**பொய்த் தீவு** (*phantom island*) என்பது, உண்மையில் இல்லாத ஆனால் இருப்பதாகக் கருதப்பட்டுச் சிறிது காலம் நிலப்படங்களில் காட்டப்பட்டிருந்த தீவைக் குறிக்கும். இவ்வாறான சில தீவுகள் சில நூற்றாண்டுகளாக இவ்வாறு நிலப்படங்களில் காட்டப்பட்டு இருந்ததும் உண்டு.  

## உருவானதற்கான காரணங்கள்
பொய்த் தீவுகள் பெரும்பாலும், புதிய நிலப் பகுதிகளைத் தேடிக் கண்டுபிடிப்பதில் ஈடுபட்டிருந்த கடலோடிகளின் அறிவிப்புகளில் இருந்தே உருவாகின்றன. சில முழுமையாகவே தொன்மம் சார்ந்தவை. *பிசாசுத் தீவு* இவ்வாறான ஒன்று. வேறு சில, உண்மையான தீவுகளைப் பிழையான அமைவிடத்தில் குறிப்பதனாலோ அல்லது பிற புவியியல் தவறுகளினாலோ ஏற்படுகின்றன. பெப்பிசுத் தீவு என அறியப்பட்டிருந்த ஒரு பொய்த் தீவு உண்மையில் பாக்லாந்து தீவுகளைப் பிழையான இடத்தில் அடையாளம் கண்டதால் ஏற்பட்டது. பாஜா கலிபோர்னியா தீவக்குறை சில நிலப்படங்களில் ஒரு தீவாகக் காட்டப்பட்டிருந்தது. பின்னர், இது உண்மையில் வட அமெரிக்காவுடன் இணைந்திருப்பது அறியப்பட்டது.  

கப்பலோட்டுவதில் ஏற்படும் தவறுகள், அவ்வப்போது தென்படக்கூடிய பாறைகள், பனிப்பாறைகளைப் பிழையாக அடையாளம் காணல், நிலக்கரையொத்த மூடுபனித் திரள், ஒளியியல் திரிபுக்காட்சிகள், போன்றவற்றாலும் தீவுகள் இருப்பது போன்ற தோற்றம் ஏற்படுவது உண்டு. 1823ல் வெட்டெல் கடலில் கவனிக்கப்பட்ட நியூ சவுத் கிரீன்லாந்து பின்னர் ஒருபோதும் காணப்படவில்லை. இது ஒரு மாயத் தோற்றமாக இருந்திருக்கலாம் எனக் கருதப்படுகிறது. பொய்யாகப் புனைந்து கூறப்பட்டு இருக்கலாம் என்ற கருத்தும் உண்டு.  

சில பொய்த் தீவுகள் வேண்டுமென்றே உருவாக்கப்பட்டு இருக்கலாம் என்றும் சிலர் கருதுகின்றனர். என்றுமே இருந்திராத தீவுகள் பொய்த் தீவுகள் ஆனமை ஒருபுறம் இருக்க, இருந்த தீவுகளும் பல்வேறு காரணங்களால் இல்லாமல் போனதும் உண்டு. எரிமலை வெடிப்பு, நிலநடுக்கம், கடற்கீழ் மண்சரிவு, தாழ்நிலங்கள் கடலுள் அமிழ்தல் என்பன இதற்கான சில காரணங்கள்.
# சீதாமஃ‌டீ மக்களவைத் தொகுதி

**சீதாமஃடீ (சீதாமர்ஹி) மக்களவைத் தொகுதி** (*Sitamarhi Lok Sabha constituency*), இந்திய மக்களவைக்கான தொகுதியாகும். இது பீகாரில் உள்ள 40 தொகுதிகளில் ஒன்றாகும்.  

## சட்டமன்றத் தொகுதிகள்
இந்த தொகுதியில் கீழ்க்காணும் சட்டமன்றத் தொகுதிகள் சேர்க்கப்பட்டுள்ளன. தொகுதியின் எண்ணும் அடைப்புக்குறிக்குள் தரப்பட்டுள்ளது.  
- பத்னாஹா சட்டமன்றத் தொகுதி (24)
- பரிஹார் சட்டமன்றத் தொகுதி (25)
- சுரசண்டு சட்டமன்றத் தொகுதி (26)
- பாஜ்பட்டி சட்டமன்றத் தொகுதி (27)
- சீதாமரி சட்டமன்றத் தொகுதி (28)
- ரூன்னீசைத்பூர் சட்டமன்றத் தொகுதி (29)

## மக்களவை உறுப்பினர்கள்
| 1957 | ஜே.பி.கிருபாலானி | பிரஜா சோசலிச கட்சி |  |
| --- | --- | --- | --- |
| 1962 | நாகேந்திர பிரசாத் யாதவ் | இந்திய தேசிய காங்கிரசு |  |
| 1967 |  |  |  |
| 1971 |  |  |  |
| 1977 | ஷியாம் சுந்தர் தாஸ் | ஜனதா கட்சி |  |
| 1980 | பாலி ராம் பகத் | இந்தியத் தேசிய காங்கிரசு (அ) |  |
| 1984 | ராம் ஷ்ரேஷ்ட் கிர்ஹர் | இந்திய தேசிய காங்கிரசு |  |
| 1989 | ஹுகும்தியோ நாராயண் யாதவ் | ஜனதா தளம் |  |
| 1991 | நாவல் கிஷோர் ராய் |  |  |
| 1996 |  |  |  |
| 1998 | சீதாராம் யாதவ் | இராச்டிரிய ஜனதா தளம் |  |
| 1999 | நாவல் கிஷோர் ராய் | ஐக்கிய ஜனதா தளம் |  |
| 2004 | சீதாராம் யாதவ் | இராச்டிரிய ஜனதா தளம் |  |
| 2009 | அர்ஜுன் ராய் | ஐக்கிய ஜனதா தளம் |  |
| 2014 | ராம் குமார் சர்மா | இராச்டிரிய லோக் சமந்தா கட்சி |  |
| 2019 | சுனில் குமார் பிந்து | ஐக்கிய ஜனதா தளம் | } |
# ரமா தேவி

**ரமா தேவி** பீகாரிய அரசியல்வாதி ஆவார். இவர் பாரதிய ஜனதா கட்சியின் உறுப்பினர். இவர் 1949-ஆம் ஆண்டின் மே ஐந்தாம் நாளில் பிறந்தார். பீகாரின் வைசாலி மாவட்டத்தில் உள்ள லால்கஞ்சு என்ற ஊரைச் சேர்ந்தவர்.  

## பதவிகள்
இவர் சிவஹர் மக்களவைத் தொகுதியில் போட்டியிட்டு மக்களவை உறுப்பினர் ஆனார்.  
- 1998: பன்னிரண்டாவது மக்களவையின் உறுப்பினர்
- 2009: பதினைந்தாவது மக்களவையின் உறுப்பினர்
- 2014: பதினாறாவது மக்களவையின் உறுப்பினர்
# ராம் குமார் சர்மா குஷ்வாகா

**ராம் குமார் சர்மா குஷ்வாகா** பீகாரிய அரசியல்வாதி ஆவார். இவர் பாரதிய ஜனதா கட்சியின் உறுப்பினர் ஆவார். இவர் 1964-ஆம் ஆண்டின் ஜனவரி எட்டாம் நாளில் பிறந்தார். இவர் சீதாமஃ‌டீ மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
# தாஜ் கன்னிமரா

**தாஜ் கன்னிமரா** சென்னையில் உள்ள ஐந்து நட்சத்திர ஹோட்டல் ஆகும். இது சென்னையில் உள்ள பாரம்பரிய ஹோட்டல்களில் ஒன்றாகும். தாஜ் குழுமத்தின் ஹோட்டல்களின் வரிசையில் இதுவும் ஒன்று. இது சென்னையின் பழம்பெரும் ஹோட்டல்களில் ஒன்றாகக் கருதப்படுகிறது.  

## வரலாறு
1854 இல் தாஜ் கன்னிமரா ஹோட்டல் முதன் முதலில் திருவல்லிக்கேணி இரத்தினவேலு முதலியாரால் ‘இம்பிரியல் ஹோட்டல் என்ற பெயரால் கட்டப்பட்டது, 1886 ஆம் ஆண்டு இரு முதலியார் சகோதரர்களுக்கு குத்தகைக்கு விடப்பட்டது, அப்போது ‘அல்பனி’ எனப் பெயர்மாற்றம் செய்யப்பட்டது. 1890 ஆம் ஆண்டு புதியதாக கன்னிமரா என்ற பெயருடன் மீண்டும் நிறுவப்பட்டது. அயர்லாந்து நாட்டின் கன்னிமாரா என்ற மாகாணத்தின் பிரபுவான ராபர்ட் பஃவர்க் சென்னையின் ஆளுநராக 1881 முதல் 1886 வரை இருந்ததற்குப் பின்னர் இவ்வாறு மாற்றப்பட்டது.  

1891 ஆம் ஆண்டு ஸ்பென்ஸரினுடைய உரிமையாளரான ‘யூஜின் ஆக்‌ஷாட்’ அண்ணா வட்டத்திற்கு அருகிலுள்ள சிறிய கடையும் இணைந்து ஹோட்டலையும் அதனைச் சுற்றியுள்ள ஒன்பது ஏக்கரையும் சேர்த்து வாங்கி ஷோரூம் ஒன்று உருவாக்கினர். இதனை உலகறியச் செய்யுமாறு ஆசியாவிலேயே மிகப்பெரிய பல்பொருள் அங்காடியாக அவர் உருவாக்கினார். 1930 ஆம் ஆண்டு ஸ்பென்ஸரின் இயக்குனரான ‘ஜேம்ஸ் ஸ்டீவன்’ ஒரு புதுவிதமான தோற்றத்தினை இதற்குக் கொடுக்க ஆரம்பித்தார், இந்த வேலைப்பாடுகள் 1934 ஆம் ஆண்டு தொடங்கி மூன்று ஆண்டுகள் நடைபெற்று 1937 ஆம் ஆண்டு முடிவடைந்தது. 1920 – 1930 ஆம் ஆண்டின் காலகட்டக் கலைநயத்துடன் கட்டப்பட்ட இந்த ஹோட்டல் 1937 ஆம் ஆண்டில் மீண்டும் திறக்கப்பட்டது. ஹோட்டலின் உயரமான கட்டிடமும் அதனுடன் இணைந்த குளமும் கட்டிடக் கலை நிபுணரான ‘ஜியோஃப்ரி பாவா” ஆல் 1974 இல் கட்டப்பட்டது. 1984 ஆம் ஆண்டு தாஜ் ஹோட்டல்களின் குழுமம் இந்த ஹோட்டலினை வாங்கியது.  

2008 ஆம் ஆண்டு எஸ். முத்தையா எழுதிய புத்தகக் குறிப்பில் இதனைப் பற்றி பாரம்பரியச் சிறப்புகளுடன் குறிப்பிடப்பட்டுள்ளது. அந்தப் புத்தகத்தில் பழைய சென்னை நகரம், கட்டிடங்கள் ஆகியவற்றின் அரிய புகைப்படங்களின் தொகுப்பு இடம்பெற்றிருக்கிறது. அத்துடன் 1939 ஆம் ஆண்டு முதல் இருந்த ஹோட்டலின் உட்கட்டமைப்புத் தொகுப்புகளின் புகைப்படங்களும் அதில் இடம்பெற்றிருந்தது.  

## சீரமைப்பு
2004 ஆம் ஆண்டு இந்த ஹோட்டலின் 65 அறைகளையும் தாஜ் ஹோட்டல்களின் குழுமம் சீரமைப்பு செய்தது.
# ஹுக்கும் தேவ் நாராயண் யாதவ்

**ஹுக்கும் தேவ் நாராயண் யாதவ்** பீகாரிய அரசியல்வாதி ஆவார். இவர் பாரதிய ஜனதா கட்சியின் உறுப்பினர் ஆவார். இவர் 1939-ஆம் ஆண்டின் நவம்பர் பதினேழாம் நாளில் பிறந்தார். இவர் தர்பங்கா மாவட்டத்தில் உள்ள பிஜுலி கிராமத்தைச் சேர்ந்தவர். இவர் மதுபனீ மக்களவைத் தொகுதியில் போட்டியிட்டு, ஐந்து முறை மக்களவையில் உறுப்பினராகியுள்ளார். வேளாண்மை, துணி ஆகிய துறைகளின் மத்திய அமைச்சராகப் பணியாற்றியுள்ளார்.  

## பதவிகள்
- 1967, 69 & 72: பீகார் சட்டமன்ற உறுப்பினர் (மூன்று முறை)
- 1977-79: ஆறாவது மக்களவையின் உறுப்பினர்
- 1980: மாநிலங்களவைக்கு தேர்ந்தெடுக்கப்பட்டார்.
- 1989: ஒன்பதாவது மக்களவையின் உறுப்பினர்
- 1999: பதின்மூன்றாவது மக்களவையின் உறுப்பினர்
- 2009: பதினைந்தாவது மக்களவையின் உறுப்பினர்
- 2014: பதினாறாவது மக்களவையின் உறுப்பினர்
# பீரேந்திர குமார் சவுதரி

**பீரேந்திர குமார் சவுதரி** பீகாரிய அரசியல்வாதி. இவர் 1953-ஆம் ஆண்டின் மார்ச்சு நான்காம் நாளில் பிறந்தார். இவர்  
பீகாரின் தலைநகரான பட்னாவைச் சேர்ந்தவர். பாரதிய ஜனதா கட்சியின் உறுப்பினரான இவர், ஜஞ்சார்பூர் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினரானார்.
# ரஞ்சீத் ரஞ்சன்

**ரஞ்சீத் ரஞ்சன்** பீகாரிய அரசியல்வாதி ஆவார். இவர் இந்திய தேசிய காங்கிரசு கட்சியைச் சேர்ந்தவர். இவர் 1974-ஆம் ஆண்டின் ஜனவரி ஏழாம் நாளில் பிறந்தார். பீகாரில் உள்ள பூர்ணியாவை சொந்த ஊராகக் கொண்டவர்.  

## பதவிகள்
சுபவுல் மக்களவைத் தொகுதியில் போட்டியிட்டு, 2004-ஆம் ஆண்டில் தொடங்கிய பதினான்காவது மக்களவையிலும், 2014-ஆம் ஆண்டு தொடங்கிய பதினாறாவது மக்களவையிலும் உறுப்பினர் ஆனார்.
# பெப்பிசுத் தீவு


**பெப்பிசுத் தீவு** (Pepys Island) என்பது, ஃபாக்லாந்துத் தீவுகளுக்கு வடக்கில், 47°தெற்குத் திசையில் 230 கடல் மைல்கள் (260 மைல், 430 கி.மீ.) தொலைவில் இருந்ததாகக் கருதப்பட்ட ஒரு பொய்த்தீவு ஆகும்.  

## முதல் அறிவிப்பு
1683 டிசம்பரில், பிரித்தானியக் கப்பல் தலைவனான அம்புரோசு கௌலே என்பவர், 40 சுடுகலன்கள் பொருத்தப்பட்ட *பச்செலர்ஸ் டிலைட்* (Bachelor's Delight) என்னும் கப்பலில் உலகைச் சுற்றிப் பயணம் மேற்கொண்டிருந்தார். அப்போது தென் அத்திலாந்திக்கில், 47°தெ அகலக்கோட்டில் முன்னர் அறியப்படாததும், மக்கள் குடியேற்றம் இல்லாததுமான ஒரு தீவைக் கண்டு அதற்கு பெப்பிசுத் தீவு எனப் பெயரிட்டார். இப்பெயர் சாமுவேல் பெப்பிசு என்பவரின் பெயரைத் தழுவியது. ஆனால், பயணத்தில் உடன் சென்ற வில்லியம் டாம்பியர் என்பவர், கண்டுபிடிக்கப்பட்ட தீவு செபால்டினாஸ் தீவுகள் என்றே கருதினார். இப்பெயர் ஃபாக்லாந்துத் தீவுகளின் இன்னொரு பெயர். கௌலே, இத்தீவு பற்றிய தனது குறிப்பில் பின்வருமாறு எழுதியிருந்தார்:  

: "நாங்கள் தொடர்ந்து தென்மேற்கில் சென்று 47°தெற்கை அடைந்தபோது, அறியப்படாததும் மக்கட் குடியேற்றம் இல்லாததுமான ஒரு தீவைக் கண்டோம். இதற்கு நான் பெப்பிசு எனப் பெயரிட்டேன். இது நல்ல நீர் பெற்றுக்கொள்வதற்குச் சிறந்த இடம். இதன் துறைமுகம் ஆயிரம் கப்பல்கள் நங்கூரம் இட்டு நிற்கக்கூடிய மிகச் சிறப்பான துறைமுகம். இத்தீவில் பெருமளவான பறவைகளை நாம் கண்டோம். இதன் கரைகளுக்கு அப்பால் மணற்பாங்கான அடிப்பகுதி அமைந்துள்ளதால், இங்கே ஏராளமாக மீன்பிடிக்கலாம் என நம்புகிறோம்."  

## பிற்கால முயற்சிகள்
18 ஆம் நூற்றாண்டில் இதன் அமைவிடத்தை அறிவதற்குப் பலர் எடுத்த முயற்சிகள் வெற்றியளிக்கவில்லை. இவர்களுள், ஆன்சன் பிரபு (1740-1744), கொமடோர் பைரன் (1764), கப்டன் குக், பாங்க்சும் சோலன்டரும் (1769), பெர்னெட்டி (1763-1764), போர்கன்வில்லெ (1766-1769), பெரொசே (1785), வான்கூவேர்ட் (1790-1795) ஆகியோரும் அடங்குவர்.  

பேராசிரியர் பேசாட்டி, கௌலேயின் வரைபடங்களை அடிப்படையாகக் கொண்டு, பெப்பிசுத் தீவுகளின் விபரங்கள் எல்லாம் ஃபாக்லாந்துத் தீவுகளின் விபரங்களோடு சரியாக ஒத்திருப்பதாகவும், கௌலேயின் வரைபடங்களின் படியும் அது ஃபாக்லாந்துடன் பொருந்தி வருவதாகவும் குறிப்பிட்டார். இதன்படி பெப்பிசுத் தீவுகளும், ஃபாக்லாந்துத் தீவுகளும் ஒன்றே என்னும் முடிவுக்கு அவர் வந்தார்.
# அனந்தவர்மன் சோடகங்கன்

கட்டிய புரி ஜெகன்நாதர் கோயில்]]  

கலிங்க நாட்டை ஆண்ட அனந்தவர்மன் சோட(ழ)கங்கன், கீழைக் கங்கர் அரச மரபை தோற்றுவித்தர் ஆவர். என்ற மேலை கங்க மன்னனின் புதல்வரும் முதலாம் குலோத்துங்கருக்கு இருமுறை திறை செலுத்த தவறியதைக் காரணமாக எடுத்துக்கொண்டு, குலோத்துங்கர் கலிங்கத்தைக் கைப்பற்ற கருணாகரரை அனுப்பினார். அனந்தவர்மரை உயிருடன் பிடிக்கவேண்டுமென கருணாகரருக்கு உத்தரவு பிறப்பிக்கப்பட்டது. போரின் நுட்பங்களைக் கற்றுக்கொள்ள விக்ரமச் சோழனும் போருக்கு அனுப்பப்பட்டான். போரில் சோழர் படை பெரும் வெற்றியடைந்தது. இவ்வெற்றியின் நினைவாகக் கலிங்கத்தில் வெற்றித்தூண் அமைக்கப்பட்டது.  

அனந்தவர்மன் சோடகங்கன், புரி ஜெகன்நாதர் கோயிலை நிறுவியவர் ஆவார்.
# அரரியா மாவட்டம்



**அரரியா மாவட்டம்** பீகாரின் 38 மாவட்டங்களில் ஒன்றாகும். இதன் தலைமையகம் அரரியாவில் உள்ளது. இந்த மாவட்டம் பூர்ணியா கோட்டத்திற்கு உட்பட்டது. இந்த மாவட்டம் 2830&nbsp; சதுர கி.மீ பரப்பளவில் அமைந்துள்ளது.  

## ஆட்சிப் பிரிவுகள்
அரரியா மாவட்டத்தை இரு பிரிவுகளாகப் பிரித்துள்ளனர்.  
- அரரியா
- ஃபோர்ப்ஸ்கஞ்சு

அரரியா பிரிவில் நான்கு மண்டலங்கள் உள்ளன. அவை: அரரியா, பர்காமா, சிக்டீ, ரானிகஞ்சு  
போர்ப்ஸ்கஞ்சு பிரிவில் ஐந்து மண்டலங்கள் உள்ளன. அவை: குர்சாகாந்தா, போர்ப்ஸ்கஞ்சு, பர்காமா மண்டலம், ரானிகஞ்சு, நர்பத்கஞ்சு.  
ரானிகஞ்சு, பர்காமா ஆகிய இரண்டு மண்டலங்களை இரு பிரிவுகளும் கூட்டாக நிர்வகிக்கின்றன.  

இந்த மாவட்டத்தில் ஆறு சட்டமன்றத் தொகுதிகள் உள்ளன.  
அவை:  
- நர்பத்கஞ்சு
- ரானிகஞ்சு
- போர்ப்ஸ்கஞ்சு
- அரரியா
- ஜோகீஜாட்
- சிக்டீ
இவை அனைத்தும் அரரியா மக்களவைத் தொகுதிக்கு உட்பட்டவை.
# மணி நாகப்பா



**மணி நாகப்பா** (Mani Nagappa, பிறப்பு 1925) ஒரு சிற்பியாவார். இவர் 600க்கும் மேற்பட்ட சிலைகளைச் செய்துள்ளார்.  

## வாழ்க்கை
இவர் பிறந்த ஊர் சென்னையாகும். தந்தை பெயர் ராவ் பகதூர் எம்.எஸ்.நாகப்பா. தாயார் பெயர் ஜகதாம்பாள். படித்தது சென்னையில். பள்ளி நாடகத்தில் நன்றாக நடித்ததை பார்த்த ரஞ்சன் பாராட்டி, நடனம் கற்றுத்தந்தார். அவருடன் 5 ஆண்டுகள் இருந்து பரதநாட்டியம், கதகளி போன்றவற்றை கற்றுக்கொண்டார். ரஞ்சனுக்கு டூப்பாகப் பல நாடகங்களில் நடித்தார். பல்வேறு தலைவர்களின் சிலையை வடித்திருப்பதால் பெரும் தலைவர்களுடன் பழகும் வாய்ப்புப் பெற்றவர். பண்டாரநாயக சுட்டுக் கொல்லப்பட்டபோது அருகில் இருந்தார்.  

## பணிகள்
மோட்டார் பொறியியலில் ஈடுபாடு காரணமாகத் தனது 18 வயதில் 6 குதிரை திறன் கொண்ட மூன்று சக்கர காரை வடிவமைத்து ஓட்டினார். உரிமம், எண் பலகை இல்லாததால் வெள்ளைக்கார காவலர்களால் பிடிக்கப்பட்டார். புதிய கண்டுபிடிப்பைச் செய்யக்கூட சுதந்திரம் இல்லை என்பதால் சேர்ந்தார். ஐ.என்.ஏ.வில் சேர்ந்தார்  

## வடித்த சிலைகள்
ஜவகர்லால் நேரு, சிவாஜி கணேசன், உ.முத்துராமலிங்க தேவர், ஆர். வெங்கட்ராமன்,லண்டனில் உள்ள காந்தி சிலை, இலங்கையில் உள்ள தங்கத்தாலான புத்தர்சிலை. பெங்களூர் தமிழ்ச் சங்கத்தில் அமைக்கப்பட்ட திருவள்ளுவர் சிலை ஆகியவற்றை செய்தார்.
# கீழைக் கங்கர்


**கீழைக் கங்கர்** என்பவர்கள் கலிங்கத்தை ஆண்ட அரச மரபினர் ஆவர். (தற்கால ஒடிசா முழுவதும், மேற்கு வங்காளம், சத்தீசுகர், ஆந்திரப் பிரதேசத்தின் சில பகுதிகள்) 11 நூற்றாண்டு முதல் 15ஆம் நூற்றாண்டு வரை ஆண்டார்கள் அவர்களின் தலைநகர் கலிங்கநகராகும். இது தற்போது ஆந்திரப்பிரதேசந்தின் சிறீகாகுளம் மாவட்டத்திலுள்ள சிறிமுகலிங்கம் என்னும் ஊர் ஆகும். இவ்வூர் ஆந்திரத்துக்கும் ஒடிசாவுக்கும் உள்ள எல்லைப்பகுதியில் அமைந்துள்ளது. கொனார்க் சூரியன் கோயில் இவர்கள் ஆட்சிகாலத்தில் கட்டப்பட்டதாகும். இது யுனெசுக்கோவின் உலகப் பாரம்பரியக் களம் ஆகும்  

தலைக்காட்டைத் தலைநகராகக் கொண்டு கங்கபாடியை ஆண்டுவந்த மேலைக் கங்க அரசமரபிலிருந்து பிரிந்து சென்ற அனந்தவர்மன் சோட(ழ)கங்கன் தொடக்கி வைத்த மரபே **கீழைக் கங்கர்** அரச மரபு ஆகும். அனந்தவர்மன் சோட(ழ)கங்கன் இறை பக்திமிக்கவன், கலைகளையும் இலக்கியங்களையும் ஆதரித்தவன். இவனே பூரியிலுள்ள புகழ் பெற்ற சகன்நாதர் கோவிலைக் கட்டியவன்.  

கீழை கங்கர்கள் இசுலாமியப் படையெடுப்பைத் தொடர்ந்து சந்தித்து வந்தாலும் தங்களைத் தற்காத்துக் கொண்டார்கள். வணிகத்தின் மூலம் பெற்ற பெரும் செல்வத்தைக் கொண்டு கோவில்கள் கட்டினார்கள். பதினைந்தாம் நூற்றாண்டின் தொடக்கத்தில் நான்காம் பானுதேவா ஆட்சியின் (1414 - 34) போது இம்மரபு முடிவுக்கு வந்தது.  

## ஆட்சியாளர்கள்
கட்டிய புரி ஜெகன்நாதர் கோயில்]]  
1. இந்திரவர்மன் (496 – 535)
1. நான்காம் தேவேந்திரவர்மன் (893-?)
1. வஜ்ஜிரஹஸ்த அனந்தவர்மன் (1038-?)
1. முதலாம் இராஜராஜன் (?-1078)
1. அனந்தவர்மன் சோடகங்கன் (1078 – 1147)
1. இரண்டாம் அனங்க பீம தேவன் (1178–1198)
1. இரண்டாம் இராஜராஜன் (1198–1211)
1. மூன்றாம் அனங்கபீமதேவன் (1211–1238)
1. முதலாம் நரசிங்க தேவன் (1238–1264)
1. முதலாம் பானு தேவன் (1264–1279)
1. இரண்டாம் நரசிம்ம தேவன் (1279–1306)
1. இரண்டாம் பானு தேவன் (1306–1328)
1. மூன்றாம் நரசிம்ம தேவன் (1328–1352)
1. மூன்றாம் பானு தேவன் (1352–1378)
1. நான்காம் நரசிம்ம தேவன் (1379–1424)
1. நான்காம் பானு தேவன் (1424–1434)
# ராஜ்குமார் சிங்


**ராஜ்குமார் சிங்** ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதீய ஜனதா கட்சியைச் சேர்ந்தவர். இவர் 1975 ஆம் ஆண்டு ஐ. ஏ. எஸ் ஆகவும், பின்னர் இந்திய உள்துறைச் செயலாளராகவும் இருந்தார். இவர் தற்போது புதிய மற்றும் புதுப்பிக்கத்தக்க எரிசக்தி அமைச்சராக உள்ளார்.  

## இளமைக் காலம்
இவர் 1952 ஆம் ஆண்டின் திசம்பர் இருபதாம் நாளில் பிறந்தார். இவர் பீகாரின் தலைநகரான பட்னாவைச் சொந்த ஊராகக் கொண்டவர். இவருக்கு சீலா சிங் என்னும் மனைவியும், சமீர் சிங் என்னும் மகனும், சுவேதா சிங் என்னும் மகளும் உள்ளனர்.  

## அரசியல் வாழ்க்கை
இவர் 2014 மற்றும் 2019 ஆம் ஆண்டுகளில் நடந்த மக்களவைத் தேர்தலில், ஆரா மக்களவைத் தொகுதியில், பாஜக வேட்பாளராகப் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.  

பின்னர் 2019 ஆம் ஆண்டு முதல் மின்சக்தி, நிலக்கரி மற்றும் புதுப்பிக்கத்தக்க ஆற்றல் துறை, மேம்பாடு மற்றும் தொழில்முனைவுத் துறை இணை அமைச்சராகப் (தனி பொறுப்பு) பதவி வகித்து வருகிறார்.
# சுசில் குமார் சிங்


சுஷில் குமார் சிங் பிகாரிய அரசியல்வாதி. இவர் பாரதீய ஜனதா கட்சியைச் சேர்ந்தவர். இவர் அவுரங்காபாத் தொகுதியை மக்களவையில் முன்னிறுத்துகிறார். இவர் 1963-ஆம் ஆண்டின் ஜூன் 27-ஆம் நாளில் பிறந்தார்.  

## பதவிகள்
- 1998: பன்னிரண்டாவது மக்களவையின் உறுப்பினர்
- 2009: பதினைந்தாவது மக்களவையின் உறுப்பினர்
- 2014: பதினாறாவது மக்களவையின் உறுப்பினர்
# ஜெய் பிரகாஷ் நாராயண் யாதவ்


**ஜெய் பிரகாஷ் நாராயண் யாதவ்** (*Jay Prakash Narayan Yadav*) பீகாரைச் சேர்ந்த ஓர் அரசியல்வாதி. இவர் ராஷ்டிரிய ஜனதா தளம் கட்சியைச் சேர்ந்தவர். இவர் 1954-ஆம் ஆண்டின் ஆகஸ்டு இரண்டாம் நாளில் பிறந்தார்.  

## பதவிகள்
- 1980 – 1985, 1990–2004: பீகார் சட்டமன்ற உறுப்பினர் (நான்கு முறை)
- 2004: பதினான்காவது மக்களவையின் உறுப்பினர் (பாங்கா மக்களவைத் தொகுதியை முன்னிறுத்தினார்.)
# மேகா (2014 திரைப்படம்)



***மேகா*** (*Megha*) 2014 ஆம் ஆண்டு வெளிவந்த இந்திய தமிழ்த் திரைப்படமாகும். திரில்லர் வகையை சேர்ந்த இப்படத்தை இயக்கியவர் கார்த்திக் ரிஷி. ஆல்பர்ட் ஜேம்ஸ் மற்றும் S. செல்வக்குமார் கூட்டாக தயாரித்த இப்படத்தில் அஸ்வின் ககுமனு, சிருஷ்டி டங்கே மற்றும் அங்கனா ராய் முக்கிய வேடங்களில் நடித்திருந்தனர். ஜெயப்பிரகாசு, ரவி பிரகாசு, ஆடுகளம் நரேன், மீரா, நித்யா ஆகியோர் துணை வேடங்களில் நடித்தனர். இப்படத்திற்கு இளையராஜா இசையமைத்திருந்தார். ஆகஸ்ட் 29, 2014 அன்று வெளிவந்தது.  

## நடிகர்கள்

- அஸ்வின் ககுமனு - முகிலன் (முகில்)
- சிருஷ்டி - மேகவதி சீனிவாசன் (மேகா)
- அங்கனா ராய் - துளசி
- ஜெயப்பிரகாசு - ஜெயகுமார்
- விஜயகுமார் - ராகவன்
- ஒய். ஜி. மகேந்திரன்
- ஆடுகளம் நரேன் - ஜோசப் பெர்னான்டோ
- ரவி பிரகாசு - சீனிவாசன்
- மீரா கிருஷ்ணன்
- சசிகுமார் - மணி
- சாய் பிரசாந்த்
- நித்யா
- பேபி யுவினா - யுவி

## இசை
இளையராஜா பாடல்கள் மற்றும் பின்னணி இசையமைத்தார். இப்படத்தில் ஆறு பாடல்கள் இடம்பெற்றன. அவற்றில் ஒன்று *அலைகள் ஓய்வதில்லை* திரைப்படத்தில் இடம்பெற்ற "புத்தம் புது காலை" என்ற பாடலாகும். "புத்தம் புது காலை" பாடல் மீண்டும் பதிவு செய்யப்பட்டது. மகேந்திரன் இயக்கத்தில் மருதாணி திரைப்படத்திற்கு உருவாவதாக இருந்தது. அத்திரைப்படம் தயாரிக்கப்படாததால், இப்பாடல் அலைகள் ஓய்வதில்லை திரைப்படத்தின் எல்பி பதிவுகளில் மட்டுமே உள்ளது. அப்படக்காட்சியில் இப்பாடல் இல்லை. இப்பாடலை இளையராஜா மீண்டும் 2014 இல் இந்தத் திரைப்படத்தில் பயன்படுத்தினார். இப்படத்தின் கதை மற்றும் திரைக்கதை பிடித்திருந்ததால் இதில் பணியாற்ற சம்மதித்ததாக இளையராஜா தெரிவித்தார்.  

- முகிலோ மேகமோ- யுவன் சங்கர் ராஜா, ரம்யா என்.எஸ்.கே.
- செல்லம் - யுவன் சங்கர் ராஜா, ரம்யா என்.எஸ்.கே.
- என்ன வேண்டும் - கார்த்திக், பிரியதர்சினி
- ஜீவனே - இளையராஜா
- புத்தம் புது காலை- அனிதா கார்த்திகேயன்
- கள்வனே - ஹரிசரன், ரம்யா என்.எஸ்.கே.
# தொம்மாசோ கம்பனெல்லா



**தொம்மாசோ கம்பனெல்லா** (Tommaso Campanella – 5 செப் 1568 – 21 மே 1639), ஒரு இத்தாலிய மெய்யியலாளரும், இறையியலாளரும், சோதிடரும், கவிஞரும் ஆவார். இவருக்கு ஞானஸ்நானத்தின்போது இட்ட பெயர் **சியோவன்னி டொமெனிக்கோ கம்பனெல்லா** ஆகும்.  

## வரலாறு
### தொடக்க காலம்
இவர், தெற்கு இத்தாலியின் ரெசியோ டி கலபிரியா மாகாணத்தில் உள்ள இசுட்டிக்னானோ என்னும் இடத்தில் பிறந்தார். சிறு வயதிலேயே மிகத் திறமை உள்ளவராக விளங்கினார். இவரது தந்தை காலணி தைப்பவர். எழுத்தறிவற்ற ஒரு ஏழை மனிதர். 15 வயதிலேயே கம்பனெல்லா டொமினிக்கன் சபையில் சேர்ந்தார். அப்போது, தாமசு அக்குவைனசின் பெயரைத் தழுவித் தொம்மாசோ என்னும் பெயரை ஏற்றுக்கொண்டார். பின்னர், பல புலமையாளர்களிடம் இறையியல், மெய்யியல் ஆகியவற்றைக் கற்றார்.  

### பழமைவாத எதிர்ப்பு
தொடக்கத்திலேயே அரிசுட்டாட்டலியப் பழமைவாதத்தில் நம்பிக்கை இழந்த கம்பனல்லா, பெர்னாடினோ தெலெசியோவின் (1509–1588) பட்டறிவியத்தின்பால் கவரப்பட்டார். தெலெசியோ அறிவு என்பது புலன் உணர்வினால் வருவது என்றும் உலகிலுள்ள அனைத்தும் புலன் உணர்வு கொண்டவை என்றும் கற்பித்தார். கம்பனல்லா தனது முதல் ஆக்கமான *புலன்கள் விளக்கும் மெய்யியல்* *(Philosophia sensibus demonstrata)* என்னும் நூலை 1592 ஆம் ஆண்டு வெளியிட்டார். இந்நூல் தெலெசியோவின் கருத்துக்களை ஆதரித்து எழுதப்பட்டது.  

### அதிகாரத்தினருடனான முரண்பாடுகள்
நேப்பிள்சில் இவர் சோதிடத்திலும் ஈடுபாடு காட்டினார். சோதிட ஊகங்கள் இவரது எழுத்துகளில் ஒரு நிலையான அம்சமாகக் காணப்பட்டது. கம்பனெல்லாவின் வழமைக்கு மாறான புறக்கோட்பாட்டு நோக்குகள், குறிப்பாக அரிசுட்டாட்டிலுக்கு எதிரான நோக்கு சமயத் தலைமைகளுடன் இவருக்கு முரண்பாடுகளைத் தோற்றுவித்தது. இவர் 1597 வரை ஒரு துறவி மடத்துக்குள்ளேயே அடைக்கப்பட்டிருந்தார்.  

### சிறைத் தண்டனை
அங்கிருந்து விடுதலையான பின்னர் கலபிரியாவுக்குத் திரும்பிய அவர்மீது, தனது சொந்த ஊரில் இசுப்பானிய ஆட்சிக்கு எதிராகச் சதி செய்தார் என்று குற்றம் சுமத்தப்பட்டது. இவரது இரண்டு கூட்டாளிகள் இவரைக் காட்டிக்கொடுத்ததன் பேரில் இவரைக் கைது செய்து நேப்பிள்சில் சிறையில் அடைத்தனர். அங்கு அவர் மிகுந்த துன்புறுத்தல்களுக்கு உள்ளானார். முழுமையாகக் குற்றத்தை ஒப்புக்கொண்டதனால் இவருக்கு மரண தண்டனை கிடைத்திருக்கும். ஆனால் பைத்தியம் போல் நடித்து அதிலிருந்து தப்பினார். ஆனாலும், இவர் மேலும் துன்புறுத்தப்பட்டார். ஊனமுற்று, நோயுற்ற அவருக்கு வாழ்நாள் சிறைத் தண்டனை வழங்கினர்.  

## ஆக்கங்கள்

27 ஆண்டுகள், பெரும்பாலும் மோசமான சூழ்நிலைகளில் அவர் சிறையில் இருந்தார். எனினும் இக்காலத்திலேயே அவரது முக்கியமான ஆக்கங்கள் பலவற்றைச் சிறையில் இருந்தபடியே எழுதினார். *இசுப்பெயினின் முடியாட்சி* (1600), *அரசியல் சூத்திரங்கள்* (1601), *நாத்திகம் வெல்லப்பட்டது* (1605-1607), *மெட்டாபிசிக்கா*  
(1609-1623), *தியோலொஜியா* (1613-1624) என்பவை இவற்றுள் அடங்கும். இவரது மிகப் புகழ்பெற்ற ஆக்கமான *சூரியனின் நகரம்* முதலில் 1602ல் இத்தாலிய மொழியிலும், 1623ல் இலத்தீனிலும், 1638ல் பாரிசிலும் வெளியாகியது.
# அசிட்டமைடு


## தயாரிப்பு
### ஆய்வகத் தயாரிப்பு
அம்மோனியம் அசிட்டேட்டை வெப்பப்படுத்தி நீர் அகற்றுவதன் மூலமாக அசிட்டமைடு சேர்மத்தை தயாரிக்கலாம்.  

: CH<sub>3</sub>COONH<sub>4</sub> → CH<sub>3</sub>C(O)NH<sub>2</sub> + H<sub>2</sub>O  

அசிட்டைல் அசிட்டோனை அமைனாக்கலின் போதுள்ள நிபந்தனைகளின்படி அம்மோனியாவாக்கல் வினைக்குட்படுத்தினால் அசிட்டமைடை அதிக அளவில் ஆய்வகத்தில் தயாரிக்கலாம்.  

### தொழிற்துறை தயாரிப்பு
சில ஆய்வக முறைகளில் தயாரிக்கப்பட்டது போலவே அம்மோனியம் அசிட்டேட்டை நீர்நீக்கம் செய்து அல்லது அசிட்டோநைட்ரைலை நீராற்பகுத்து பெருமளவில் அசிட்டமைடு தயாரிக்கப்படுகிறது. அசிட்டோ நைட்ரைல், அக்ரைலோ நைட்ரைல் தயாரிக்கும் போது கிடைக்கும் உடன் விளை பொருளாகும் மையத்திற்கு அருகே அசிட்டமைடு நிறைந்திருப்பதாக கண்டுபிடிக்கப்பட்டுள்ளது. இக்கண்டுபிடிப்பு அதிக முக்கியத்துவம் வாய்ந்ததாகக் கருதப்படுகிறது. ஏனெனில், புரதங்களில் காணப்படும் அமினோ அமிலங்களில் உள்ள அத்தியாவசியமான பிணைப்பைப் போல்வே அசிட்டமைடிலுள்ள அமைடு பிணைப்புகளும் காணப்படுகின்றன. உயிர் வாழ்வதற்கு கரிம மூலக்கூறுகளே அடிப்படையாகின்றன என்ற கோட்பாடு பூமியில் நாம் அறிந்திருக்கிறோம். பால்வெளியில் கரிம மூலக்கூறான அசிட்டமைடின் கண்டுபிடிப்பு அங்கும் வாழும் சூழலை ஏற்படுத்தலாம் என்ற கருத்துக்கு நம்பிக்கையை வழங்கியிருக்கிறது.  

எப்போதாவது பற்றி எரியும் நிலக்கரி கழிவுகளில் அசிட்டமைடு இதே பெயரில் தாதுவாக காணப்படுவது கூடுதல் ஆதாரமாகும்.
# பில்லிஸ் வீட்லி



**ஃபில்லிஸ் வீட்லி** (*Phillis Wheatley*, 1753–1784), உலகின் முதல் ஆப்பிரிக்க-அமெரிக்கப் பெண் கவிஞர். இவர் எழுதிய கவிதைகளில் மதம், இயற்கை, அடிமைத்தனம் ஆகியவற்றைப் பற்றியவை பெரும் வரவேற்பைப் பெற்றன.  

## பிறப்பு
இவர் 1753ம் ஆண்டு ஆப்ரிக்காவில் செனகலினிலோ காம்பியாவிலோ பிறந்திருப்பார் என யூகிக்கப்படுகின்றது. ஏழாவது வயதில் வட அமெரிக்காவின் போஸ்டன் நகரில் வசித்த ஜான், சுசன்னா வீட்லி இணையருக்கு அடிமையாக விற்கப்பட்டார். தொடக்கத்தில் வீட்டு வேலைகளைச் செய்யும் சிறுமியாக இருந்தார். பின், தங்களின் குடும்பத்தில் ஒருவராக நினைக்க தொடங்கினர். பின், வீட்லி என்ற குடும்பப் பெயரே சூட்டப்பட்டது. சுசன்னா, பில்லீசுக்கு எழுதப் படிக்கக் கற்றுத் தந்தார்.  

## கவிதைப் பயணம்
பில்லீஸ், தனது முதல் கவிதையை 13 வயதில் எழுதினார். 1770ல் ஜார்ஜ் ஒயிட்பீல்டின் மரணத்தைப் பற்றி அவர் எழுதிய கவிதை பாஸ்டன் மக்களால் பெரிதும் பேசப்பட்டது. இவர் 1773ல் எழுதிய ””Poems on Various Subjects, Religious and Moral” என்ற கவிதை நூலுக்கு இங்கிலாந்திலும், அமெரிக்கக் காலனிகளிலும் பெரும் வரவேற்புக் கிடைத்தது. இது மொத்தம் 39 தொகுப்புகளைக் கொண்டது.  

## அடிமைத்தனத்தில் இருந்து மீட்பு
பில்லீஸ், தன் முதலாளி ஜான் வீட்லியின் மறைவுக்கு பிறகு 1778ல் அடிமைத்தனத்திலிருந்து விடுவிக்கப்பட்டார். மூன்று மாதங்களுக்குப் பிறகு ஜான் பீட்டர்ஸ் என்பவரை மணந்தார். வறுமையின் பிடியில் சிக்கி அவரது இரண்டு குழந்தைகளும் நோய்வாய்ப்பட்டு இறந்தன. அதைத் தொடர்ந்து, கவிதைகளை எழுதிக் கொண்டிருந்தாலும், ஏழ்மையின் காரணமாக அவற்றை வெளியிடமுடியவில்லை. குடும்பம் வறுமையில் வாடியபோது, அவர் கணவரான ஜான் பீட்டர்ஸ், கடனைத் திருப்பிச் செலுத்தாத காரணத்திற்காகக் கைது செய்யப்பட்டார். பில்லீஸ் மகனை வளர்ப்பதற்காக வீட்டு வேலைக்குச் சென்றார்.  

## இறப்பு
அடிமையின் கவிதைகள், முதன்முதலில் விடுதலை பெற்ற அமெரிக்க வீதிகளையும், வீடுகளையும் சென்று அடையக்காரணமாக இருந்த வீட்லி உடல் நிலை மோசமாகி 1784ம் ஆண்டு டிசம்பர் மாதம் 5ம் நாள் தன் 31வது வயதில் மறைந்தார். மூன்று மணி நேரம் கழித்து அவருடைய குழந்தையும் இறந்தது. அவர் இறந்த பிறகு கண்டுபிடிக்கப்பட்டு அவரது கவிதைகள் செய்தித்தாளிலும், கையேடுகளாகவும் வெளியிடப்பட்டன.
# கீதா மேத்தா



**கீதா மேத்தா** (Gita Mehta, பிறப்பு: 1943) என்பவர் ஆங்கில எழுத்தாளர், நூலாசிரியர், தொலைக்காட்சி ஆவணப்படத் தயாரிப்பாளர் என்று புகழ் பெற்ற இந்தியப் பெண்மணி ஆவார்.  

## பிறப்பும் கல்வியும்
தில்லியில் ஒரியக் குடும்பத்தினருக்கு பிறந்தவர். ஒரிசா முன்னாள் முதலமைச்சர் பிசு பட்நாயக்கின் மகளும் இந்நாள் ஒரிசா முதலமைச்சரான நவீன் பட்நாயக்கின் அக்காளும் ஆவார். தொடக்கத்தில் இந்தியாவிலும் மேல் நிலையில் இங்கிலாந்தில் உள்ள கேம்பிரிச்சிலும் கல்வி பயின்றார்.  

## படைப்புகள்
கீதா மேத்தா கதைகளையும், கதைகள் அல்லாத பிற நூல்கள் ஆகியவற்றையும் எழுதினார்.அவற்றில் இந்திய வரலாறு, நாகரிகம், பண்பாடு ஆகியவற்றுடன் தொடர்புடைய பல செய்திகள் உள்ளன. ஆங்கில நூல்களை எழுதியதோடு, இங்கிலாந்து, அமெரிக்கா ஐரோப்பா ஆகிய பகுதிகளின் தொலைக்காட்சிகளுக்காக ஆவணப்படங்களை இயக்கியும் தயாரித்தும் உள்ளார். வங்காளதேசப் போரைப் பற்றிய ஆவணப் படங்களும் தயாரித்து இருக்கிறார்.  
கீதா மேத்தாவின் கணவரான சானி மேத்தா, நூல்கள் பதிப்புத் தொழில் செய்கிறார். இவர்களுடைய குடும்பம் நியூயார்க்கில் உள்ளது.
# பெர்னாடினோ தெலெசியோ


**பெர்னாடினோ தெலெசியோ** (*Bernardino Telesio*, 1509 – 2 அக்டோபர் 1588) ஒரு இத்தாலிய மெய்யியலாளரும், இயற்கை அறிவியலாளரும் ஆவார். அவரது இயற்கைக் கோட்பாடுகள் பின்னர் பிழை என நிரூபிக்கப்பட்டாலும், கவனிப்புக்கு அவர் கொடுத்த அழுத்தம், அவரை அறிவியல் வழிமுறையை உருவாக்கிய நவீன அறிவியலாளர்களுள் அவரை முதல்வர் ஆக்கியது.  

## வரலாறு
இவர் தெற்கு இத்தாலியின் கலபிரியா நகரில் உள்ள கொசென்சா என்னும் இடத்தில் பிறந்தார். இவரது பெற்றோர் பிரபுத்துவக் குடும்பத்தைச் சேர்ந்தவர்கள். இவர் முதலில், மிலானில், அறிஞரும் புகழ் பெற்ற கவிஞருமான இவரது தந்தையின் சகோதரரிடம் கல்வி பயின்றார். பின்னர் உரோமிலும், படுவாவிலும் கல்வியைத் தொடர்ந்தார். இவரது கல்வி, மறுமலர்ச்சிக் கால அறிஞர்களுக்குரிய பாடத்திட்டத்துக்கு அமைவாகச் செந்நெறியியல், அறிவியல், மெய்யியல் ஆகியவற்றை உள்ளடக்கி இருந்தது. இவ்வாறு தான் பெற்ற அறிவை அடிப்படையாகக் கொண்டு அக்காலத்தில் பெயர் பெற்று விளங்கிய மத்தியகால அரிசுட்டாட்டிலியத்தின் மீது விமர்சனங்களை முன்வைத்தார்  

## உசாத்துணைகள்
- Neil C. Van Deusen, *Telesio: First of the Moderns* (New York, 1932)
# தாரிக் அன்வர்

**தாரிக் அன்வர்** பீகாரிய அரசியல்வாதி ஆவார். இவர் தேசியவாத காங்கிரசு கட்சியின் உறுப்பினர். இவர் 1951-ஆம் ஆண்டின் ஜனவரி பதினாறாம் நாளில் பிறந்தார். பீகாரின் தலைநகரான பட்னாவைச் சேர்ந்தவர். இவர் கடிஹார் மக்களவைத் தொகுதியை மக்களவையில் முன்னிறுத்தினார்.  

## பதவிகள்
இவர் கீழ்க்காணும் பதவிகளை வகித்துள்ளார்.  
- 1980-84: ஏழாவது மக்களவையின் உறுப்பினர்
- 1985-89: எட்டாவது மக்களவையின் உறுப்பினர்
- 1996-98: பதினொன்றாவது மக்களவையின் உறுப்பினர்
- 1998-99: பன்னிரண்டாவது மக்களவையின் உறுப்பினர்
- 2004: மாநிலங்களவையின் உறுப்பினர்
- 2010: மாநிலங்களவையின் உறுப்பினர்
- 2014: பதினாறாவது மக்களவையின் உறுப்பினர்
- 2024: 18வது மக்களவையின் உறுப்பினர்கள்
# மதேபுரா மக்களவைத் தொகுதி

**மதேபுரா மக்களவைத் தொகுதி**, இந்திய மக்களவைக்கான தொகுதியாகும். இது பீகாரில் உள்ள 40 தொகுதிகளில் ஒன்றாகும்.  

## சட்டமன்றத் தொகுதிகள்
இந்த தொகுதியில் கீழ்க்காணும் சட்டமன்றத் தொகுதிகள் சேர்க்கப்பட்டுள்ளன.  
|-  
|2009  
|சரத் யாதவ்  
| |  
|ஐக்கிய ஜனதா தளம்  
|-  
|2014  
|பப்பு யாதவ்  
| |  
|இராச்டிரிய ஜனதா தளம்  
|-  
|2019  
|தினேஷ் சந்திர யாதவ்  
| |  
|ஐக்கிய ஜனதா தளம்  
|}  
^ இடைத்தேர்தல்
# வார்ப்புரு:R40

<noinclude>  

The chemical-risk **Template:R40** generates the redirection title "R40: Limited evidence of a carcinogenic effect" (as the link text for "R40"), which links to article "List of R-phrases" as the description page for all those R-codes. There are dozens of similar R-phrase templates.  

இதனையும் பார்க்க: - template to link any *rcode*.  
</noinclude>
# பப்பு யாதவ்


**ராஜேஷ் ரஞ்சன்** பீகாரிய அரசியல்வாதி. இவர் ராஷ்டிரிய ஜனதா தளம் கட்சியைச் சேர்ந்தவர். இவர் 1967-ஆம் ஆண்டின் டிசம்பர் 24-ஆம் நாளில் பிறந்தார். பீகாரில் உள்ள பூர்ணியாவை சொந்த ஊராகக் கொண்டவர். இவர் மதேபுரா மக்களவைத் தொகுதியில் போட்டியிட்டு வென்று, மக்களவையில் உறுப்பினர் ஆனார்.  

## இளமை
பப்பு யாதவ் 24 திசம்பர் 1967 அன்று பீகார் மாநிலம் மாதேபுரா மாவட்டத்தில் உள்ள குர்தா கர்வேலி கிராமத்தில் (குமார் காந்த் தொகுதி) ஒரு நில உரிமையாளர் குடும்பத்தில் பிறந்தார். சுபாலில் உள்ள ஆனந்த் பள்ளியில் படித்தார். மாதேபுராவில் உள்ள பி. என். மண்டல் பல்கலைக்கழகத்தில் அரசியல் அறிவியலில் பட்டப்படிப்பு மற்றும் இந்திரா காந்தி திறந்த நிலைப் பல்கலைக்கழகத்தில் பேரிடர் மேலாண்மை மற்றும் மனித உரிமைகள் பிரிவில் பட்டயப்படிப்பினையும் முடித்துள்ளார். ராஜேஷ் ரஞ்சன் என்பது இவரது அதிகாரப்பூர்வ பெயர். ஆனால் பப்பு என்ற செல்லப்பெயர் சிறுவயதில் இவரது தாத்தாவால் வைக்கப்பட்டு கூறப்பட்டது. இவர் ரஞ்சித் ரஞ்சனை மணந்தார். இவர் மாதேபுரா நாடாளுமன்ற உறுப்பினராக இருந்தார். இவரது மகனின் பெயர் சர்தக் ரஞ்சன். இவரது மகன் இருபது-20 துடுப்பாட்ட வீரர் ஆவார்.  

## பதவிகள்

| 1. | 1990 | 1991 | சட்டமன்ற உறுப்பினர் (1 முறை) - சிங்கேஸ்வர் சட்டமன்றத் தொகுதி | சுயேச்சை |  |
| --- | --- | --- | --- | --- | --- |
| 2. | 1991 | 1996 | மக்களவை உறுப்பினர்(1வது முறை) - 10வது மக்களவை -பூர்ணியா மக்களவைத் தொகுதி (இடைத்தேர்தல்) | சுயேச்சை |  |
| 3. | 1996 | 1998 | மக்களவை உறுப்பினர் (2வது முறை) - 11வது மக்களவை -பூர்ணியா மக்களவைத் தொகுதி | சமாஜ்வாதி கட்சி |  |
| 4. | 1999 | 2004 | மக்களவை உறுப்பினர் (3வது முறை) - 13வது மக்களவை -பூர்ணியா மக்களவைத் தொகுதி | சுயேச்சை |  |
| 5. | 2004 | 2009 | மக்களவை உறுப்பினர் (4வது முறை) - 14வது மக்களவை -பூர்ணியா மக்களவைத் தொகுதி (இடைத்தேர்தல்) | இராச்டிரிய ஜனதா தளம் |  |
| 6. | 2014 | 2019 | மக்களவை உறுப்பினர் (5வது முறை) - 16வது மக்களவை -மதேபுரா மக்களவைத் தொகுதி | இராச்டிரிய ஜனதா தளம் |  |
| 7. | 2024 | 2029 | மக்களவை உறுப்பினர் (6வது முறை) - 18வது மக்களவை பூர்ணியா மக்களவைத் தொகுதி | சுயேச்சை | } |
# பகீரதன்

, மாமல்லபுரம் புடைப்புச் சிற்பங்கள், தமிழ்நாடு, இந்தியா]]  

**பகீரதன்** சூரிய குலத்து திலீபனின் மகனும்,. இராமரின் முன்னோரும் கங்கையும் பூலோகத்திற்கு வரக் காரணமானவர்.  
கங்கை பூமிக்கு வந்த நாள் வைகாசி மாத வளர்பிறை பத்தாம் நாள் என வழங்கப்படுகின்றது. கங்கையை பகீரதன் கொண்டு வந்ததால், கங்கைக்கு பகீரதி என்றும் பாகீரதி என்றும் பெயர் ஏற்பட்டது.  

## தொன்மம்
ஆதியில் அயோத்தி நாட்டரசர் இச்வாகு குலத்து சகரன் என்பவர் குழந்தைப்பேறின்மையால் இறைவனிடம் வேண்டி தவம் செய்ததின் பயனாய் அவரது மனைவியான சுமதிக்கு 60 ஆயிரம் குழந்தைகளும், கேசினிக்கு ஒரே ஒரு குழந்தையும் பிறந்தனர்.  

பின்னர், அசுவமேத யாகம் செய்வதற்காக சகரர் அனுப்பிய குதிரை காணாமல் போயிற்று. 60 ஆயிரம் மகன்களும் குதிரையைத் தேடி வருகையில் கபில முனிவர் குகை வாயிலில் குதிரை நிற்பதைக் கண்டு கபிலரே குதிரையைப் பிடித்து வைத்திருப்பதாகக் கருதி சண்டைக்குப் போனதால் கபிலரால் சபிக்கப்பட்டு சாம்பலானார்கள்.  

இதன்பின் கேசினியின் மகன் அரசுரிமைக்கு வந்து அவருக்குப் பின்னர் அவரது மகனான பகீரதன் அரசாண்டபோது தமது முன்னோர்களுக்கு நிகழ்ந்ததைத் தெரிந்துகொண்டார்.  

தன் அறுபதாயிரம் முன்னோர்களுக்கு கபில முனிவரால் உண்டான சாபத்தை நீக்குவதற்காக சிவபெருமானை நோக்கி தவமிருந்து சிவபெருமானின் அருளுடன் கங்கை ஆற்றை பூமியில் இறக்கினார். கங்கை நீர் பட்டவுடன் பகீரதனின் முன்னோர்கள், பல நூற்றாண்டுகளுக்குப் பின்னர் சாபத்திலிருந்து விடுபட்டு வீடுபேறு எனும் முக்தி அடைந்தனர்.  

## விடாமுயற்சி
பகீரதப் பிரயத்தனம் (கடுமையான விடாமுயற்சி) எனும் சொல்லும் இவரது கடினமான விடாமுயற்சியைக் குறித்து, செய்வதற்கு அரியது எனக்கருதப்படும் செயலுக்கு வழங்கப்படலாயிற்று.